250 



Partilias Nick., Sesia cephifonnís Ochs., Hadena Didi/ma Esp. ab. 

 nictitans Esp., Orrhodia Vaccinii L. ab. spadiceá Hb., Acidalia 

 emutaria Hb , Cidaria truncata Hufn. és albicillata L. 



Kelecsényi Károly. 



Pókkal vendégeskedő legyek. — Azt hinnők a legyekről, hogy 

 azok a pókoktól a legnagyobb mértékben rettegnek, s a mint csak 

 észreveszik e folyton reájuk vadászó ellenséget, a bekövetkezhető 

 veszedelem elől azonnal odább állani igyekeznek. Pedig nincsen 

 egészen úgy, mert a legyek közmondásos szemtelensége a pókokkal 

 szemben sem tagadja meg magát ; a legyek még a pókok lakomá- 

 jához is oda furakodnak, ha kilátásuk van rá, hogy a mellett ők is 

 nyalakodhatnak. 



A múlt nyáron többször voltam tanúja a legyek ebbeli élel- 

 mességének. A hívatlan vendégek mindig a Desmonetopa M-atrum 

 Meig. és M-nigrum Zett. apró legyek voltak. 



A budai Gellérthegy déli lejtőjén augusztus 2-án délután egy 

 ernyős virágon egy lesből vadászó sárgásfehér pókot, az alakos- 

 kodó keszegpókot (Misumena vatia Cl.) vettem észre, a mint 

 egy megölt méh (Apis mellifica) hulláján lakmározott, miközben 

 számtalan apró légy rajzott körülötte. A szokatlan látvány engem 

 is figyelmessé tett, és egészen közelről szemügyre vettem az egész 

 társaságot. Mig a pók a nyaka táján megharapott méh nedvét szívo- 

 gatta, addig az apró legyek a méh virágporos lábaira és potrohúra 

 telepedtek és mit sem törődve a pókkal, élvezték a fáradság nélkül 

 nyert eledelt. Sőt néhány légy olyan vakmerő volt, hogy egészen 

 a pók szájához tolakodott és ott nyalakodott, mig a többi, alkalmas 

 helyet keresve, a pók fején és testén a legnagyobb fesztelenséggel 

 futkározott. A pók, úgy látszik, nagylelkűen oda engedte nekik 

 lakomájának hulladékait s egy pillanatra sem hagyta félbe az evést ; 

 csak a mikor már a szája körül és a saját testén zsibongó tányér- 

 nyalók szemtel enkedését megsokalta, tett egy-egy türelmetlenkedő 

 mozdulatot és lábaival közéjük csapott. A megriadt legyek erre 

 szétrebbentek, de azonnal ismét csak vissza szálltak, a nélkül 

 azonban, hogy a rendreutasítás után legalább egy kissé szerényebben 

 viselték volna magukat. Egy idő múlva aztán az egész lakomázó 

 társaság gyűjtő- üvegembe került. 



E legyek azonban nemcsak a pókok, hanem másféle raga- 

 dozó rovarok lakomájához is oda furakodnak. Ezt szintén f. év június 

 7-én tapasztaltam a budai kincstári erdőnél, a hol egy Zygaena-lepke 

 testén lakmározó rablólégy (Machimus rusticus Meig.) zsákmányára 





